Oxyporus populinus

Oxyporus populinus Oxyporaceae familiako onddo espezie bat da. Zuhaitzei eragiten dien landare patogeno bat. 

Sinonimoak: Polyporus populinus, Polyporus suaveolens subsp. populinum, Polyporus connatus, Polyporus neesii var. connatus, Trametes populina, Trametes connata, Trametes secretanii, Polyporus oxyporus, Fomes connatus, Fomitopsis connata, Fomes populinus, Leptoporus connatus, Coriolus connatus, Scindalma populinum, Scindalma connatum, Boudiera connata, Polystictus populinus, Placodes connatus, Flaviporus connatus, Rigidoporus populinus.

 Deskribapena 
Basiodiokarpoak: Urtekoak eta iraunkorrak, sesilak, goiko ertza tolestua, oso gutxitan erresupinatuak, bakartia, inbrikatuak edo albotik bat-eginda.

Pileoa: 3-7-10 cm-ko luzerakoak, 2-3-5 cm-ko irtenguearekin, 1,5 eta 6 cm bitarteko lodiera oinarrian, dimidiatua, ia zirkuluerdikoa, ungulatua edo lau-ganbila, sarritan sekzio triangeluarrarekin, zuritik krema bizi kolorera.

Ertza: Kurbatua, akutua, lobulatua.

Azalera antzua: Belusatua, gero glabroa, zimurtsua, pikortsua, krema antzeko koloretik okre antzeko kolorera, askotan goroldioz estalita.

Poroen azalera: Zuritik horixka argira.

Poroak: Gehienetan txikiak eta isodiametrikoak, gutxitan handiak eta angeluarrak; disepimentu lodiak, osoak, pruinaz estalita.

Tubuluak: Poroen azaleraren kolorekoak, multiestratifikatuak, tutu geruzen artean beste geruza mehe batekin,  geruza bakoitza 2-4 mm-ko lodierakoa.

 Jangarritasuna 
Ez da jangarria.

 Sasoia eta lekua 
Egurrean hazten da, bai hostozabaletan bai koniferoetan, usteldura zuria eraginez.

 Banaketa eremua 
Mexikon Querétaro estatuetan bildu da, AEBetan Michigan eta Ohion, eta Australiatik, Afrikatik, Erdialdeko Europatik eta Asiako iparraldetik ere aipatu izan da  Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

 Erreferentziak 

 Kanpo estekak 

Kategoria:Agaricomycetes
Kategoria:Afrikako onddoak
Kategoria:Asiako onddoak
Kategoria:Europako onddoak
Kategoria:Amerikako onddoak
Kategoria:Ozeaniako onddoak